Pireneu

Lo **Pireneu** u **Pirineu** (con denominación en plural como **Pireneus** u **Pirineus**) ye una cordelera montanyesa situada a lo norte d'a peninsula Iberica entre Espanya y Francia. S'estendilla a lo largo de 415&nbsp;km dende o cabo de Creus (mar Mediterrania) a l'este, dica o golfo de Bizcaya (mar Cantabrica) a l'ueste. En a suya parti central tien una amplaria de bels 150&nbsp;km. En o lenguache corrient a palabra Pireneu s'aplica a lo conchunto de sarras buegants entre Espanya y Francia.

En a vesant norte, transcorre por as rechions francesas de Nueva Aquitania y Occitania. En a vesant sud transcorre por o País Basco, Navarra, Aragón y Catalunya. O chicot estau d'Andorra ye situato en o Pireneu, entre Espanya y Francia.

## Orichen etimolochico
A palabra Pireneu provién d'a mitolochica filla d'Atlas, Pirene. Seguntes os griegos, os Pireneus recullioron o suyo nombre de Pirene, una choven d'a rechión a la que Hercules se levó con él en un d'os suyos viaches.

Unatra versión diz que ye un antigo toponimo, d'orichen basco. Seguntes ista luenga, a cordelera se clamó *Ilene bos*, que significa "monts d'a Luna", pos *Ilene* ye a Luna.

## Cheolochía

Os Pireneus se formoron en a Era Terciaria, cuan se produció a orochenia alpina.
En o marco d'a tectonica de placas o Pireneu s'interpreta como un orocheno de colisión. Dimpués de producir-se una rotación d'a placa iberica, se produce una colisión entre esta placa y a placa euroasiatica con plegamiento d'as rocas sedimentarias principalment formadas en as plataformas continentals y os glacis continentals d'estas placas y posterior acurzamiento litosferico, con obducción d'a placa euroasiatica sobre a placa iberica. En este proceso de colisión se formoron tamién o Sistema Iberico y as Costero-Catalanas como cordeleras, a la vegada que se fundiban las cuencas d'antepaís de la  depresión d'Ebro a lo sud y la cuenca d'Aquitania a lo norte.

Los Pireneus no son la sola cordelera de l'orocheno pirenenco, que incluye la Cordelera Cantabrica y los Monts Bascos a l'ueste y Cevenas y part de Provenza a l'este, a on que l'orocheno pirenenco enlaza con l'orocheno alpín.

As caracteristicas cheolochicas mas destacadas son a disimetría d'as vesants en o sentiu transversal, ye dicir que a suya baixant ye muito mas accentuada en a vesant francesa que no en a espanyola, y a disimetría en o sentiu lonchitudinal: desciende suaument enta l'Atlantico y feriosament enta la Mediterrania.

Se i pueden distinguir unas cuantas unidaz:
* Pireneu axial.
* Prepireneu interior u "sierras interiors".
* Depresión pirerenca intermeya.
* Prepireneu exterior u "sierras exteriors".

O Pireneu axial ye formau de materials d'a Era Paleozoica plegatos en a orochenia herzinica, que s'han erosionato dimpués d'a orochenia y que han feito de calcil pa la sedimentación en a Era Secundaria.

O Prepireneu consiste en encabalgamientos y napas tectonicas que viachoron enta o sud cuan s'alcorzó a crosta inferior.

A depresión pirenenca intermeya no siempre ye bien definita, por a superposición de napas tectonicas y encabalgamientos, pero se veye bien en a Canal de Berdún u en la Guarguera.

## Cimas
 As cimas mas destacadas d'ista cordelera son:
### Pireneus occidentals
* Aiako Harria (837 m).
* A Rhune (900 m).
* Adi (1.503 m).
* Ortzanzurieta (1.570 m).
* Orhi (2.021 m).
* Pic d'Ania (2.504 m).

### Pireneus centrals
* Midi d'Osal (2885 m).
* Collarada (2.886 m).
* Pico Moros (3.146 m).
* Punda de ra Faixa (3.005 m).
* Pic Long (3.192 m).
* Nhèuvièlha (3.091 m).
* Camachibosa u Comachibosa (3.298 m).
**Ordesa y as Tres Serols**
  

* Punta de Treserols (3.352 m).
* Mallo de Marmorés (3.328 m).
* Pico Anyisclo u Soum de Ramond (3.254 m).
* Marmorés (3.248 m).
* Punda Negra u Taillón (3.144 m).
* Punda de ro Faixón (3.009 m).
* Punda de ro Corral Ciego (3.006 m).
* Marmorés d'el Cul (3.077 m).
**Pineta**

* L'Almunia Gran (3.134 m).
**Chistén**
* Vachimala u Punta Schrader (3.177 m).
* Punta de l'Ixabre (3.136).
**Benás**
* Posets u Lardana (3.375 m).
* Les Espades (3.332 m).
* Tucón Royo (3.121 m).
* Bagüenyola Gran (3.053 m).
* Aneto (3.404 m).
* La Maladeta (3.312 m).
* Maldito (3.350 m).
* Cap de la Vall (3.205 m).
* Cabo de Barrancs (3.241 m).
* Tempestats (3.290 m).
* Alba (3.118 m).
* Mulleres (3.010 m).
* Vallhibierna (3.067 m).
* Perdiguero (3.222 m).
* Gorgs Bllancs (3.129 m).
* Crabioles (3.116 m).
* Malpás (3.109 m).
* Salvaguardia (2.738 m).

**Luixón**
* Spijeoles (3.066 m).
* Gran Quayrat (3.060 m).
* Pico Lézat (3.107 m).

### Pireneus orientals
* Malh des Pois (2.881 m).
* Besiberri (3.030 m).
* Punta Alta (3.014 m).
* Colomers (2.930 m).
* Montvallier (2.859 m).
* Montsent (2.881 m).
* Montcalm (3.080 m).
* Pica d'Estats (3.140 m).
* Pedrosa (2.948 m).
* Pic de Serrère (2.911 m).
* Puig Pedrós (2.914 m).
* Pic de Carlit (2.921 m).
* Tossa d'Alp (2.537 m).
* Puigmal (2.909 m).
* Pic de Llonces (2.832 m).
* Canigó (2.785 m).
* Costabona (2.464 m).
* Roc de Fraussa (1.449 m).
* Noulos (1.257 m).
* Alberes (975 m).

:*Se veiga tamién a [[lista de cimas d'o Pireneu aragonés]]*

## Cheleras
Debiu a que a glaciación d'o Cuaternario afectó a los Pireneus de modo mas decisivo que no a las atras cordeleras espanyolas, existen trazas de modelato glacial dende o Canigó dica o pico d'Adi. A mas gran parte d'os actuals ibons son d'orichen glacial. Hue os Pireneus nomás poseyen circo glaciars u con chicotas luengas por dencima d'os 3000 m: Pico Os Moros, Comachibosa, Mont Perdito y Maladeta.

## Rios
Ista cordelera ye a cuna de ríos importants: l'Adour, a Garona, o Nivelle, o Tec, o Tet, l'Aglí y l'Ande en a vesant occitana, y a Bidasoa, l'Aragón, o Galligo, a Cinca, l'Esera, o Segre, o Ter, o Llobregat, a Muga y a Fluvia en a vesant espanyola.

## Pireneistas
Bels cientificos y montanyers que s'han destacato en o estudio d'istas montanyas son:

* Louis Francois Ramond de Carbonnières. Naturalista. (1755-1827)
* Franz Schrader. Cheografo. (Bordeus, 1844 - París, 1924)
* Henry Russell. Conte Russell-Killough. (Tolosa, 1834 - Biarritz, 1909)

## Ocio

Ista cordellera conta con grans espacios atrapaciaus ta l'ocio y ofreix grans posibilidaz por a suya polideza y clima.

As instalacions ta la practica de lo esquí son as que aprecisan d'un espacio mas amplo y han modificau l'uso d'o suelo en l'alta montanya.

* **En a parti espanyola**, os Pireneus contan con as siguients estacions: Candanchú, Astún, O Fornigal, Pandicosa-Os Ibons, Sarllé, BoíTaül Resort,  Baqueira Beret,  Port-Ainé,  Port del Comte,   Espot Esquí Parc, Tabascan,  La Molina, Masella, Vall de Núria, Vallter 2000, Rasos de Peguera.
* **En Andorra**: Ordino Arcalis, Pal Arinsal, Pas de la Casa-Grau Roig, Soldeu el Tarter.
* **En Francia**: La Pierre-st Martín, Artouste, Gourette, Luz Ardiden, Cauterets, Hautacam, Bareges, Gavarnie-Gédre, La Mongie, Piau Engaly, Saint Lary, Val Louron, Peyragudes, Luchon Superbagneres, Porte Puimorens, Ax-Les-Thermes, Font Romeu, Les Angles, Puyvalador, Formigueres, Puigmal 2600, Cambré d'Aze, Guzet, Les Mont d'Olmes, Ascou-Pailheres, Mijanes-Donezan.

## Referencias

## Bibliografía
* Ánchel Belmonte Ribas: *Guía geológica del Pirineo*, Editorial Pirineo, 2003.
* Julio Muñoz Jiménez,  Concepción Sanz Herráiz: *Guía Física de España. 5 Las Montañas*. Alianza Editorial, 1995.
* Alfonso Meléndez Hevia, Fernando Meléndez Hevia: *Geología*. Editorial Paraninfo, 1985.
* Joaquín Mulas Sánchez, María José Morillo-Velarde *Geologia: COU*. Editorial Santillana, 1983.

## Vinclos externos
* Revista Dichital d'o Pireneu Aragonés
* Pireneu Nabarro
* Pireneu Aragonés
* Pireneu Catalán
* O Pireneu en Internet